ddrg/super_eurlex huggingface dataset:
DA Den Europæiske Unions Tidende C 39/4

Domstolens dom (Store Afdeling) af 19. november 2013 — Rådet for Den Europæiske Union mod Europa-Kommissionen

(Sag C-66/12) (1)

(Årlig tilpasning af vederlag og pensioner til tjenestemænd og øvrige ansatte ved Den Europæiske Union - tjenestemandsvedtægten - annullationssøgsmål - meddelelse KOM(2011) 829 endelig - forslag KOM(2011) 820 endelig - passivitetssøgsmål - forelæggelse af forslag på grundlag af artikel 10 i bilag XI til tjenestemandsvedtægten - Kommissionens undladelse - sagsgenstanden bortfaldet - ufornødent at træffe afgørelse)

2014/C 39/06

Processprog: fransk

Parter

Sagsøger: Rådet for Den Europæiske Union (ved M. Bauer og J. Herrmann, som befuldmægtigede)

Intervenienter til støtte for sagsøgeren: Den Tjekkiske Republik (ved M. Smolek, D. Hadroušek og J. Vláčil, som befuldmægtigede), Kongeriget Danmark (ved V. Pasternak Jørgensen og C. Thorning, som befuldmægtigede), Forbundsrepublikken Tyskland (ved T. Henze og N. Graf Vitzthum, som befuldmægtigede), Irland (ved E. Creedon, som befuldmægtiget, bistået af C. Toland, BL, og solicitor A. Joyce), Kongeriget Spanien (ved N. Díaz Abad og S. Centeno Huerta, som befuldmægtigede), Den Franske Republik (ved G. de Bergues, D. Colas og J.-S. Pilczer, som befuldmægtigede), Republikken Letland (ved I. Kalniņš og A. Nikolajeva, som befuldmægtigede), Kongeriget Nederlandene (ved C. Wissels og M. Bulterman, som befuldmægtigede) og Det Forenede Kongerige Storbritannien og Nordirland (ved E. Jenkinson og J. Beeko, som befuldmægtigede, bistået af barrister R. Palmer)

Sagsøgt: Europa-Kommissionen (ved J. Currall, D. Martin og J.-P. Keppenne, som befuldmægtigede)

Intervenient til støtte for sagsøgte: Europa-Parlamentet (ved A. Neergaard og S. Seyr, som befuldmægtigede)

Sagens genstand

Annullationssøgsmål — Kommissionens meddelelse KOM(2011) 829 endelig af 24. november 2011 om afvisning af at fremsætte et forslag på grundlag af »undtagelsesklausulen« i artikel 10 i bilag XI til tjenestemandsvedtægten — Kommissionens forslag til Rådets forordning om tilpasning med virkning fra den 1. juli 2011 af vederlag og pensioner til tjenestemænd og øvrige ansatte ved Den Europæiske Union samt af justeringskoefficienterne for disse vederlag og pensioner — passivitetssøgsmål — Kommissionens retsstridige undladelse af at forelægge forslag på grundlag af artikel 10 i bilag XI til vedtægten

Konklusion

1) Det er ufornødent at træffe afgørelse i sagen.

2) Den Tjekkiske Republik, Kongeriget Danmark, Forbundsrepublikken Tyskland, Irland, Kongeriget Spanien, Den Franske Republik, Republikken Letland, Kongeriget Nederlandene, Det Forenede Kongerige Storbritannien og Nordirland, Europa-Parlamentet, Rådet for Den Europæiske Union og Europa-Kommissionen bærer deres egne omkostninger.

(1) EUT C 118 af 21.4.2012.
DA Den Europæiske Unions Tidende C 39/3

Domstolens dom (Store Afdeling) af 19. november 2013 — Europa-Kommissionen mod Rådet for Den Europæiske Union

(Sag C-63/12) (1)

(Annullationssøgsmål - afgørelse 2011/866/EU - årlig tilpasning af vederlag og pensioner til tjenestemænd og øvrige ansatte ved Den Europæiske Union - tjenestemandsvedtægten - vedtægtens artikel 65 - metoden for tilpasning - artikel 3 i bilag XI til vedtægten - undtagelsesklausul - artikel 10 i bilag XI til vedtægten - alvorlig og pludselig forringelse af den økonomiske og sociale situation - tilpasning af justeringskoefficienterne - vedtægtens artikel 64 - Rådets afgørelse - afvisning af at vedtage Kommissionens forslag)

2014/C 39/05

Processprog: fransk

Parter

Sagsøger: Europa-Kommissionen (ved J. Currall, D. Martin og J.-P. Keppenne, som befuldmægtigede)

Intervenient til støtte for sagsøgeren: Europa-Parlamentet (ved A. Neergaard og S. Seyr, som befuldmægtigede)

Sagsøgt: Rådet for Den Europæiske Union (ved M. Bauer og J. Herrmann, som befuldmægtigede)

Intervenienter til støtte for sagsøgte: Den Tjekkiske Republik (ved M. Smolek, D. Hadroušek og J. Vláčil, som befuldmægtigede), Kongeriget Danmark (ved V. Pasternak Jørgensen og C. Thorning, som befuldmægtigede), Forbundsrepublikken Tyskland (ved T. Henze og N. Graf Vitzthum, som befuldmægtigede), Kongeriget Spanien (ved N. Díaz Abad og S. Centeno Huerta, som befuldmægtigede), Kongeriget Nederlandene (ved C. Wissels og M. Bulterman, som befuldmægtigede) og Det Forenede Kongerige Storbritannien og Nordirland (ved E. Jenkinson og J. Beeko, bistået af barrister R. Palmer)

Sagens genstand

Annullationssøgsmål — Rådets afgørelse 2011/866/EU af 19. december 2011 om Kommissionens forslag til Rådets forordning om tilpasning med virkning fra den 1. juli 2011 af vederlag og pensioner til tjenestemænd og øvrige ansatte ved Den Europæiske Union samt af justeringskoefficienterne for disse vederlag og pensioner — manglende overholdelse af metoden for årlig tilpasning af vederlag og pensioner til Unionens tjenestemænd og øvrige ansatte (EUT L 341, s. 54) — afvisning af at tilpasse de justeringskoefficienter, der finder anvendelse på tjenestestederne — magtfordrejning — tilsidesættelse af tjenestemandsvedtægtens artikel 64 og 65 og af artikel 1, 3 og 10 i bilag XI til vedtægten — tilsidesættelse af princippet »patere legem quam ipse fecisti« — tilsidesættelse af ligebehandlingsprincippet — manglende begrundelse

Konklusion

1) Rådet for Den Europæiske Union frifindes.

2) Europa-Kommissionen betaler sagens omkostninger.

3) Den Tjekkiske Republik, Kongeriget Danmark, Forbundsrepublikken Tyskland, Kongeriget Spanien, Kongeriget Nederlandene, Det Forenede Kongerige Storbritannien og Nordirland og Europa-Parlamentet bærer deres egne omkostninger.

(1) EUT C 118 af 21.4.2012.
DA Den Europæiske Unions Tidende C 39/4

Domstolens dom (Store Afdeling) af 19. november 2013 — Europa-Kommissionen mod Europa-Parlamentet

(Sag C-196/12) (1)

(Passivitetssøgsmål - årlig tilpasning af vederlag og pensioner til tjenestemænd og øvrige ansatte ved Den Europæiske Union - tjenestemandsvedtægten - tilpasning af justeringskoefficienterne - Rådets afgørelse - afvisning af at vedtage Kommissionens forslag - undladelse af at handle - afvisning)

2014/C 39/07

Processprog: fransk

Parter

Sagsøger: Europa-Kommissionen (ved J. Currall, D. Martin og J.-P. Keppenne, som befuldmægtigede)

Intervenient til støtte for sagsøgte: Europa-Parlamentet (ved A. Neergaard og S. Seyr, som befuldmægtigede)

Sagsøgt: Rådet for Den Europæiske Union (ved M. Bauer og J. Herrmann, som befuldmægtigede)

Intervenienter til støtte for sagsøgte: Forbundsrepublikken Tyskland (ved T. Henze og J. Möller, som befuldmægtigede), Kongeriget Spanien (ved N. Díaz Abad og S. Centeno Huerta, som befuldmægtigede), Kongeriget Nederlandene (ved C. Wissels og M. Bulterman, som befuldmægtigede) og Det Forenede Kongerige Storbritannien og Nordirland (ved E. Jenkinson og J. Beeko, som befuldmægtigede, bistået af barrister R. Palmer)

Sagens genstand

Passivitetssøgsmål — Rådets retsstridige undladelse af at vedtage Kommissionens forslag til en rådsforordning i henhold til artikel 3 i bilag XI til vedtægten om tilpasning med virkning fra den 1. juli 2011 af vederlag og pensioner til tjenestemænd og øvrige ansatte ved Den Europæiske Union samt af justeringskoefficienterne for disse vederlag og pensioner — afvisning af at tilpasse de justeringskoefficienter, som finder anvendelse på tjenestestederne — tilsidesættelse af tjenestemandsvedtægtens artikel 64 og 65 samt af artikel 1, 3 og 10 i bilag XI hertil

Konklusion

1) Sagen afvises.

2) Europa-Kommissionen betaler sagens omkostninger.

3) Forbundsrepublikken Tyskland, Kongeriget Spanien, Kongeriget Nederlandene, Det Forenede Kongerige Storbritannien og Nordirland og Europa-Parlamentet bærer deres egne omkostninger.

(1) EUT C 184 af 23.6.2012.
DA Den Europæiske Unions Tidende C 39/2

Domstolens dom (Store Afdeling) af 26. november 2013 — Gascogne Sack Deutschland GmbH, tidligere Sachsa Verpackung GmbH mod Europa-Kommissionen

(Sag C-40/12 P) (1)

(Appel - konkurrence - karteller - markedet for industrisække af plastik - moderselskabets ansvar for overtrædelse, der er begået af datterselskabet - urimeligt langvarig sagsbehandlingstid ved Retten - princippet om effektiv domstolsbeskyttelse)

2014/C 39/02

Processprog: fransk

Parter

Appellant: Gascogne Sack Deutschland GmbH, tidligere Sachsa Verpackung GmbH (ved avocats F. Puel og L. François-Martin)

Den anden part i appelsagen: Europa-Kommissionen (ved F. Castillo de la Torre og N. von Lingen, som befuldmægtigede)

Sagens genstand

Appel af dom afsagt af Retten (Fjerde Afdeling) den 16. november 2011 i sag T-79/06, Sachsa Verpackung mod Kommissionen, hvorved Retten frifandt Kommissionen for en påstand om delvis annullation af Kommissionens beslutning K(2005) 4634 endelig af 30. november 2005 om en procedure i henhold til artikel 81 EF (sag COMP/38.354 — Industrisække) vedrørende et kartel på markedet for industrisække af plastik og for en påstand om, at den anfægtede beslutning omgøres

Konklusion

1) Appellen forkastes.

2) Gascogne Sack Deutschland GmbH betaler omkostningerne i forbindelse med denne appel.

(1) EUT C 89 af 24.3.2012.
DA Den Europæiske Unions Tidende C 39/6

Domstolens dom (Femte Afdeling) af 28. november 2013 — Rådet for Den Europæiske Union mod Manufacturing Support & Procurement Kala Naft Co., Teheran, og Europa-Kommissionen

(Sag C-348/12 P) (1)

(Appel - restriktive foranstaltninger over for Den Islamiske Republik Iran med henblik på at forhindre nuklear spredning - foranstaltninger rettet mod den iranske olie- og gasindustri - indefrysning af midler - begrundelsespligt - pligt til at godtgøre, at foranstaltningen er berettiget)

2014/C 39/10

Processprog: fransk

Parter

Appellant: Rådet for Den Europæiske Union (ved M. Bishop og R. Liudvinaviciute-Cordeiro, som befuldmægtigede)

De andre parter i appelsagen: Manufacturing Support & Procurement Kala Naft Co., Teheran (ved advokaterne F. Esclatine og S. Perrotet) og Europa-Kommissionen (ved M. Konstantinidis og E. Cujo, som befuldmægtigede)

Sagens genstand

Appel af dom afsagt af Retten (Fjerde Afdeling) den 25. april 2012 i sag T-509/10, Manufacturing Support & Procurement Kala Naft, hvorved Retten for så vidt som de vedrører Manufacturing Support & Procurement Kala Naft Co., Teheran, annullerede Rådets afgørelse 2010/413/FUSP af 26. juli 2010 om restriktive foranstaltninger over for Iran og om ophævelse af fælles holdning 2007/140/FUSP (EUT L 195, s. 39), Rådets gennemførelsesforordning (EU) nr. 668/2010 af 26. juli 2010 om gennemførelse af artikel 7, stk. 2, i forordning (EF) nr. 423/2007 om restriktive foranstaltninger over for Iran (EUT L 195, s. 25), Rådets afgørelse 2010/644/FUSP af 25. oktober 2010 om ændring af afgørelse 2010/413 (EUT L 281, s. 81) og Rådets forordning (EU) nr. 961/2010 af 25. oktober 2010 om restriktive foranstaltninger over for Iran og om ophævelse af forordning (EF) nr. 423/2007 (EUT L 281, s. 1) — fælles udenrigs- og sikkerhedspolitik — restriktive foranstaltninger over for Iran med henblik på at hindre nuklear spredning — liste over personer, organer og enheder, der er omfattet af indefrysningen af pengemidler — retlige fejl — formaliteten — den berørte enheds egenskab af regeringsorgan — et sådant organs påberåbelse af beskyttelse af grundlæggende rettigheder — bevisbyrde

Konklusion

1) Dommen afsagt af Den Europæiske Unions Ret den 25. april 2012, Manufacturing Support & Procurement Kala Naft mod Rådet (sag T-509/10), ophæves.

2) Rådet for Den Europæiske Union frifindes i det af Manufacturing Support & Procurement Kala Naft Co., Teheran anlagte annullationssøgsmål.

3) Manufacturing Support & Procurement Kala Naft Co., Teheran bærer sine egne omkostninger og betaler derudover de af Rådet afholdte omkostninger, både i sagen i første instans og i appelsagen.

4) Europa-Kommissionen bærer sine egne omkostninger, både i sagen i første instans og i appelsagen.

(1) EUT C 287 af 22.9.2012.
DA Den Europæiske Unions Tidende C 39/5

Domstolens dom (Anden Afdeling) af 21. november 2013 — Deutsche Lufthansa AG mod Flughafen Frankfurt-Hahn GmbH (anmodning om præjudiciel afgørelse fra Oberlandesgericht Koblenz — Tyskland)

(Sag C-284/12) (1)

(Statsstøtte - artikel 107 TEUF og 108 TEUF - fordele, som en offentlig virksomhed, der varetager driften af en lufthavn, har ydet et lavprisluftfartsselskab - beslutning om at indlede den formelle undersøgelsesprocedure vedrørende denne foranstaltning - medlemsstaternes domstoles pligt til at rette sig efter den vurdering, som Kommissionen har anlagt i denne beslutning med hensyn til eksistensen af en støtte)

2014/C 39/08

Processprog: tysk

Den forelæggende ret

Oberlandesgericht Koblenz

Parter i hovedsagen

Sagsøger: Deutsche Lufthansa AG

Sagsøgt: Flughafen Frankfurt-Hahn GmbH

Procesdeltager: Ryanair Ltd

Sagens genstand

Anmodning om præjudiciel afgørelse — Oberlandesgericht Koblenz — fortolkning af artikel 107, stk. 1, og artikel 108, stk. 3. TEUF samt artikel 2, litra b), punkt i), i Kommissionens direktiv 2006/111/EF af 16. november 2006 om gennemskueligheden af de økonomiske forbindelser mellem medlemsstaterne og de offentlige virksomheder og om den finansielle gennemskuelighed i bestemte virksomheder (EUT L 318, s. 17) — statsstøtte — fordele tildelt af en offentlig virksomhed, der driver en lufthavn, til et lavprisluftfartsselskab — beslutning fra Kommissionen om at foretage en formel undersøgelse af denne støtte — eventuel forpligtelse for medlemsstatens retsinstitutioner til at efterkomme Kommissionens vurdering vedrørende den pågældende støttes selektive karakter

Konklusion

Såfremt Kommissionen i medfør af artikel 108, stk. 3, TEUF har indledt den formelle undersøgelsesprocedure i artikel 108, stk. 2, TEUF vedrørende en foranstaltning, der ikke er anmeldt og under gennemførelse, er en national ret, for hvilken der er nedlagt påstand om indstilling af gennemførelsen af denne foranstaltning og tilbagesøgning af de allerede udbetalte beløb, forpligtet til at træffe alle nødvendige forholdsregler for at drage konsekvenserne af en eventuel tilsidesættelse af forpligtelsen til at indstille gennemførelsen af den nævnte foranstaltning.

Den nationale ret kan med henblik herpå beslutte at indstille gennemførelsen af den nævnte foranstaltning og pålægge tilbagesøgning af allerede udbetalte beløb. Den kan også beslutte at træffe foreløbige forholdsregler for at beskytte dels de berørte parters interesser, dels den effektive virkning af Europa-Kommissionens afgørelse om at indlede den formelle undersøgelsesprocedure.

Hvis den nationale ret er i tvivl med hensyn til spørgsmålet om, hvorvidt den pågældende foranstaltning udgør støtte i henhold til artikel 107, stk. 1, TEUF, eller vedrørende gyldigheden eller fortolkningen af afgørelsen om at indlede den formelle undersøgelsesprocedure, kan den for det første anmode Europa-Kommissionen om nærmere oplysninger, for det andet kan eller skal den i henhold til artikel 267, stk. 2 og 3, TEUF, som fortolket af Domstolen, forelægge Den Europæiske Unions Domstol et præjudicielt spørgsmål.

(1) EUT C 273 af 8.9.2012.
DA Den Europæiske Unions Tidende C 39/3

Domstolens dom (Store Afdeling) af 26. november 2013 — Groupe Gascogne SA mod Europa-Kommissionen

(Sag C-58/12 P) (1)

(Appel - konkurrence - karteller - markedet for industrisække af plastik - moderselskabets ansvar for overtrædelse, der er begået af datterselskabet - hensyntagen til koncernens samlede omsætning ved beregningen af loftet for bøden - urimeligt langvarig sagsbehandlingstid ved Retten - princippet om effektiv domstolsbeskyttelse)

2014/C 39/04

Processprog: fransk

Parter

Appellant: Groupe Gascogne SA (ved avocats P. Hubert og E. Durand)

Den anden part i appelsagen: Europa-Kommissionen (ved F. Castillo de la Torre og N. von Lingen, som befuldmægtigede)

Sagens genstand

Appel af dom afsagt af Retten (Fjerde Afdeling) den 16. november 2011 i sag T-72/06 Groupe Gascogne mod Kommissionen, hvorved Retten frifandt Kommissionen i en sag, hvorunder der var nedlagt påstand om delvis annullation af Kommissionens beslutning K(2005) 4634 endelig af 30. november 2005 om en procedure i henhold til artikel 81 EF (sag COMP/F/38.354 — Industrisække) vedrørende et kartel på markedet for industrisække af plastik og påstand om, at den pågældende beslutning omgøres

Konklusion

1) Appellen forkastes.

2) Groupe Gascogne SA betaler omkostningerne i forbindelse med denne appel.

(1) EUT C 89 af 24.3.2012.
DA Den Europæiske Unions Tidende C 39/6

Domstolens dom (Anden Afdeling) af 21. november 2013 — X mod Minister van Financïen (anmodning om præjudiciel afgørelse fra Hoge Raad der Nederlanden — Nederlandene)

(Sag C-302/12) (1)

(Præjudiciel forelæggelse - artikel 43 EF - automobiler - anvendelse i en medlemsstat af et privat motorkøretøj, der er indregistreret i en anden medlemsstat - pålæggelse af afgift på dette køretøj i den første medlemsstat ved dets første anvendelse på det nationale vejnet og i den anden medlemsstat ved dets indregistrering - køretøj anvendt af den berørte borger såvel i privat øjemed som til at køre fra den medlemsstat, hvori i vedkommende er hjemmehørende, til sin arbejdsplads i den første medlemsstat)

2014/C 39/09

Processprog: nederlandsk

Den forelæggende ret

Hoge Raad der Nederlanden

Parter i hovedsagen

Sagsøger: X

Sagsøgt: Minister van Financïen

Sagens genstand

Anmodning om præjudiciel afgørelse — Hoge Raad der Nederlanden (Nederlandene) — fortolkning af artikel 21 TEUF, 45 TEUF, 49 TEUF og 56 TEUF — national lovgivning, der pålægger en registreringsafgift for den første anvendelse af et køretøj på det nationale vejnet — afgift, som påhviler en person, der er bosat i to medlemsstater, herunder den omhandlede medlemsstat, og som dér varigt bruger sit køretøj — køretøj indregistreret i den anden medlemsstat — de to medlemsstaters udøvelse af beskatningskompetence

Konklusion

Artikel 43 EF skal fortolkes således, at den ikke er til hinder for en medlemsstats lovgivning, som pålægger en automobil, der er indregistreret i en anden medlemsstat, og for hvilken der allerede er blevet betalt afgift i forbindelse med denne registrering, en afgift i forbindelse med, at den anvendes for første gang på det nationale vejnet, når dette køretøj i det væsentlige er bestemt til faktisk og varig anvendelse i begge disse medlemsstater eller faktisk anvendes på denne måde, for så vidt som denne afgift ikke er diskriminerende.

(1) EUT C 287 af 22.9.2012.
DA Den Europæiske Unions Tidende C 39/2

Domstolens dom (Store Afdeling) af 26. november 2013 — Kendrion NV mod Europa-Kommissionen

(Sag C-50/12 P) (1)

(Appel - konkurrence - karteller - markedet for industrisække af plastik - moderselskabets ansvar for overtrædelse, der er begået af datterselskabet - moderselskabets solidariske ansvar for betalingen af den bøde, der er pålagt datterselskabet - urimeligt langvarig sagsbehandlingstid ved Retten - princippet om effektiv domstolsbeskyttelse)

2014/C 39/03

Processprog: nederlandsk

Parter

Appellant: Kendrion NV (ved advocaten P. Glazener og T. Ottervanger)

Den anden part i appelsagen: Europa-Kommissionen (ved F. Castillo de la Torre og S. Noë, som befuldmægtigede)

Sagens genstand

Appel af dom afsagt af Retten (Fjerde Afdeling) den 16. november 2011 i sag T-54/06, Kendrion mod Kommissionen, hvorved Retten frifandt Kommissionen for en påstand om annullation af dens beslutning K(2005) 4634 af 30. november 2005 om en procedure i henhold til artikel 81 [EF] (sag COMP/F/38.354 — Industrisække), i det omfang den er rettet til Kendrion, vedrørende et kartel på markedet for industrisække af plastik og påstand om annullation eller subsidiært nedsættelse af den bøde, der er blevet pålagt Kendrion

Konklusion

1) Appellen forkastes.

2) Kendrion NV betaler omkostningerne i forbindelse med denne appel.

(1) EUT C 80 af 17.3.2012.
DA Den Europæiske Unions Tidende C 39/7

Domstolens dom (Anden Afdeling) af 21. november 2013 — Dixons Retail plc mod Commissioners for Her Majesty's Revenue and Customs (anmodning om præjudiciel afgørelse fra First-tier Tribunal (Tax Chamber) — Det Forenede Kongerige)

(Sag C-494/12) (1)

(Direktiv 2006/112/EF - moms - levering af goder - begreb - misbrug af et bankkort)

2014/C 39/11

Processprog: engelsk

Den forelæggende ret

First-tier Tribunal (Tax Chamber)

Parter i hovedsagen

Sagsøger: Dixons Retail plc

Sagsøgt: Commissioners for Her Majesty's Revenue and Customs

Sagens genstand

Anmodning om præjudiciel afgørelse — First-tier Tribunal (Tax Chamber) — fortolkning af artikel 14, stk. 1, og artikel 73 i Rådets direktiv 2006/112/EF af 28. november 2006 om det fælles merværdiafgiftssystem (EUT L 347, s. 1) — begrebet »levering af goder« — levering efter køb ved hjælp af ikke-tilladt og svigagtig brug af et kreditkort

Konklusion

Artikel 2, nr. 1), artikel 5, stk. 1, og artikel 11, punkt A, stk. 1, litra a), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag samt artikel 2, stk. 1, litra a), artikel 14, stk. 1, og artikel 73 i Rådets direktiv 2006/112/EF af 28. november 2006 om det fælles merværdiafgiftssystem skal fortolkes således, at under omstændigheder som de i hovedsagen omhandlede udgør den fysiske overdragelse af et gode til en køber, som misbruger et bankkort som betalingsmiddel, en »levering af et gode« i den forstand, hvori udtrykket er anvendt i nævnte artikel 2, nr. 1), artikel 5, stk. 1, artikel 2, stk. 1, litra a), og artikel 14, stk. 1, og den betaling, der i forbindelse med en sådan overdragelse foretages af en tredjemand i henhold til en aftale indgået mellem sidstnævnte og leverandøren af dette gode, hvorved den pågældende tredjemand forpligter sig til at betale leverandøren for de varer, som leverandøren har solgt til købere, der anvender et sådant kort som betalingsmiddel, udgør en »modværdi« i den forstand, hvori udtrykket er anvendt i nævnte artikel 11, punkt A, stk. 1, litra a), og artikel 73.

(1) EUT C 26 af 26.1.2013.